แมคโครแจ้งขายหุ้นเสร็จมิ.ย.
แมคโคร เผย ผู้ถือหุ้นรายใหญ่แจ้งขายหุ้นทั้งหมดให้ ซีพี ออล์ คาดจะดำเนินการแล้วเสร็จ 30 มิ.ย. นี้
23 เม.ย. 2556

แมคโคร เผย ผู้ถือหุ้นรายใหญ่แจ้งขายหุ้นทั้งหมดให้ ซีพี ออล์ คาดจะดำเนินการแล้วเสร็จ 30 มิ.ย. นี้
นางเสาวลักษณ์ ถิฐาพันธ์ รองประธานเจ้าหน้าที่บริหาร -สายงานบริหารการเงินบริษัท สยามแม็คโคร  (MAKRO) แจ้งว่า วันนี้บริษัทได้รับแจ้งจากบริษัท เอสเอชวี โฮลดิ้ง เอ็นวี ("SHV")  ซึ่งเป็นผู้ถือหุ้นรายใหญ่ของบริษัท ว่า SHV ได้ตกลงทำสัญญากับบริษัทซีพี ออลล์  (CPALL) ("บริษัทผู้ซื้อ") เพื่อขายหุ้นทั้งหมดของ SHV และบริษัทในเครือของ SHV ที่ถือหุ้นในบริษัททั้งทางตรงและทางอ้อม จำนวน 154,429,500.00 หุ้น คิดเป็น 64.35%ของจำนวนหุ้นที่ออก และจำหน่ายได้แล้วทั้งหมด ในราคา 787 บาทต่อหุ้นซึ่งเป็นราคาคำเสนอซื้อของบริษัทผู้ซื้อ โดยถือตามอัตราแลกเปลี่ยนระหว่างสกุลเงินบาทและเหรียญสหรัฐอเมริกา ซึ่งคาดว่าจะมีการดำเนินการต่าง ๆ ที่เกี่ยวข้องให้แล้วเสร็จประมาณวันที่ 30 มิ.ย. 2556 ทั้งนี้ ขึ้นอยู่กับมติเห็นชอบของที่ประชุมผู้ถือหุ้นของบริษัทผู้ซื้อ และบริษัทผู้ซื้อจะต้องทำคำเสนอซื้อหุ้นที่เหลือทั้งหมดของบริษัทในราคา 787 บาท ต่อหุ้น ภายใต้กฎระเบียบของคณะกรรมการกำกับตลาดทุนด้วย